værR : I 20. 6. 91 De Europæiske Fællesskabers Tidende Nr. L 156/33 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 17. december 1990 om den støtte, den tyske regering og regeringen i delstaten Bayern har ydet virk- somheden Reinhold KG i Selbitz, der fremstiller polyamid- og polypropylengarn (Kun den tyske udgave er autentisk) (91/304/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter at have givet de berørte parter en frist til at fremsætte deres bemærkninger, jf. ovennævnte artikel 93, under henvisning til disse bemærkninger, og ud fra følgende betragtninger : I Den 24. november 1989 meddelte Tysklands Faste Repræsentation, at de tyske myndigheder påtænkte at yde støtte i form af et tilskud og et rentelettet lån til investe- ringer, som virksomheden Heinrich Reinhold KG gennemførte i perioden 1987 til 1989. På Kommissionens anmodning blev der den 26. januar 1990 og den 28. februar 1990 fremsendt yderligere oplys- ninger om støttemodtageren og den udbetalte støtte. Den 26. november 1990 anmodede Kommissionen om supplerende oplysninger om tidspunktet for udbetalingen af det rentelettede lån på 1,8 mio. DM. Hvis den tyske regering ikke efterkom denne anmodning, ville den 1. april 1989 blive betragtet som det tidspunkt, hvorfra støt- teelementerne i det rentelettede lån skulle beregnes. De tyske myndigheder efterkom ikke Kommissionens anmodning. Anmeldelsen vedrørte de ansøgninger, som Reinhold havde indgivet til forbundskontoret for handel og industri den 19. november 1987 og den 9. marts 1988 i forbindelse med udvidelsen af virksomhedens anlæg i Selbitz,; denne udvidelse indebar en investering på 3440 000 DM i perioden december 1987 til december 1988, og virksomheden anmodede om støtte på 10 % (dvs. 344 000 DM) i henhold til den lov om investerings- støtte, Kommissionen havde godkendt ved skrivelse af 7. december 1987. Samtidig ydede Bayern et lån på 1,8 mio. DM i henhold til det bayerske regionalstøtteprogram, som Kommissionen godkendte ved skrivelse af 27. december 1988 ; lånet har en løbetid på otte år, og er afdragsfrit i to år og forrentes med 4 %. På grundlag af de samlede investeringer udgør støttens nettosubventionsækvivalent ca. 12,4 %. Sektoren for syntetiske fibre er undergivet statsstøtteregler, der blev indført i 1977, og som siden er blevet fornyet hvert andet år, senest i 1989 (meddelelse til medlemssta- terne af 6. juli 1989). De produkter, som Reinhold frem- stiller, nemlig polyamid- og polypropylengarn, falder ind under disse regler (der indtil juli 1989 omfattede fibre og garn til tekstiler, og som siden har omfattet fibre og garn til alle formål) ; i henhold til disse regler skal alle former for støtteprojekter til fordel for virksomheder inden for sektoren for syntetiske fibre og syntetisk garn anmeldes til Kommissionen så betids, at Kommissionen kan fremsætte sine bemærkninger dertil og om nødvendigt indlede proceduren i EØF-Traktatens artikel 93, stk. 2, med hensyn til de planlagte foranstaltninger.